wannaphong/clean_thaiwikipedia huggingface dataset:
# หมู่เกาะเวอร์จินในโอลิมปิกฤดูหนาว 2022
หมู่เกาะเวอร์จินของสหรัฐอเมริกา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติหมู่เกาะเวอร์จินของสหรัฐอเมริกาเป็นตัวแทนหมู่เกาะเวอร์จินของสหรัฐอเมริกาในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา

 นักกีฬาที่เข้าร่วม 

กีฬาชายหญิงรวม    011 รวม  011

 สเกเลตัน 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับเคธี แทนเนินบอมWomen's

 สกีข้ามทุ่ง 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ
# ความขัดแย้งเขตห้ามบินผ่านในประเทศอิรัก
ความขัดแย้งเขตห้ามบินผ่านในประเทศอิรัก เป็นความขัดแย้งระดับต่ำในเขตห้ามบินผ่านสองแห่งในประเทศอิรักที่ประกาศโดยสหรัฐ, สหราชอาณาจักร และฝรั่งเศสหลังสงครามอ่าวใน ค.ศ. 1991 สหรัฐระบุว่าเขตห้ามบินผ่านมีจุดประสงค์ในการป้องกันชนกลุ่มน้อยเคิร์ดในอิรักตอนเหนือและมุสลิมชีอะฮ์ในอิรักตอนใต้ อากาศยานของอิรักถูกห้ามไม่ให้บินในบริเวณนี้ อากาศยานตรวจการณ์ของสหรัฐ อังกฤษ และฝรั่งเศสบังคับใช้นโยบายนี้ จนกระทั่งฝรั่งเศสถอนตัวใน ค.ศ. 1996

รัฐบาลอิรักอ้างว่ามีพลเมือง 1,400 คนถูกฆ่าจากการทิ้งระเบิดของฝ่ายสัมพันธมิตรในเขตห้ามบิน ชาวเคิร์ดที่อยู่ทางเหนือได้สิทธิปกครองตนเองและได้รับการปกป้องจากความกลัวว่าจะมีการสังหารหมู่อัลอันฟาลใน ค.ศ. 1988 ที่ทำให้มีผู้ถูกฆ่ามากกว่าหมื่นคน ในช่วง 9 ปีแรกของมาตรการเขตห้ามบินผ่าน มีอากาศยานฝ่าเขตห้ามบินในบริเวณนี้มากกว่า 280,000 ลำ

สหประชาชาติไม่อนุญาตให้ทำกิจกรรมทางทหารนี้ และบุฏรุส บุฏรุส-ฆอลี เลขาธิการสหประชาชาติในเวลานั้น ภายหลังได้ให้สัมภาษณ์แก่จอห์น พิลเจอร์ โดยกล่าวว่าเขตห้ามบินผ่านนั้น "ไม่ชอบด้วยกฎหมาย"A People Betrayed  ZNet, 23 February 2003ITV - John Pilger - Labour claims its actions are lawful while it bombs Iraq, starves its people and sells arms to corrupt states
# ชรูส์บรี
ชรูส์บรี (หรือ) เป็นเมืองตลาดและเมืองเทศมณฑลริมแม่น้ำเซเวิร์นในชรอปเชอร์ ประเทศอังกฤษ โดยอยู่ทางตะวันตกเฉียงเหนือของลอนดอน  จากสำมะโน ค.ศ. 2011 เมืองนี้มีประชากร 71,715 คน

ใจกลางเมืองมีรูปแบบถนนสมัยกลางที่ยังไม่ถูกทำลายและสิ่งก่อสร้างภายใต้การพิทักษ์มากกว่า 660 หลัง เช่นโครงไม้จากคริสต์ศตวรรษที่ 15 ถึง 16 ปราสาทชรูส์บรี, ป้อมสนามหินทรายสีแดง และชรูส์บรีแอบบีย์ อดีตอารามคณะเบเนดิกตินที่สร้างขึ้นใน ค.ศ. 1074 และ 1083 ตามลำดับโดยRoger de Montgomery เอิร์ลแห่งชรูส์บรี เมืองนี้เป็นที่กำเนิดของชาลส์ ดาร์วิน และเขาใช้ชีวิตอยู่ที่นี่ 27 ปี
# วัดสิงห์ท่า
วัดสิงห์ท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำชี ในตำบลในเมือง อำเภอเมืองยโสธร จังหวัดยโสธร

ประวัติ
วัดท่าสิงห์สร้างเมื่อ พ.ศ. 2324 มีประวัติการสร้างพร้อมกับการสร้างเมืองยโสธร บนพื้นที่วัดร้าง ซึ่งได้ขุดค้นพบสิงห์หินและพระพุทธรูปก่ออิฐถือปูนขนาดใหญ่ที่มีหน้าตักกว้าง 3 เมตร จึงเรียกว่า วัดพระเจ้าใหญ่ ก่อนเปลี่ยนชื่อเป็น "วัดสิงห์ท่า" ภายหลังได้บูรณะพระพุทธรูปแล้วจึงนำมาประดิษฐานเป็นพระประธานของวัดสืบมา กรมศิลปากรประกาศขึ้นทะเบียนและกำหนดเขตที่ดินโบราณสถานวัดสิงห์ท่าในราชกิจจานุเบกษาเมื่อวันที่ 28 ธันวาคม พ.ศ. 2545 เนื้อที่ประมาณ 3 งาน 14 ตารางวา โดยเจดีย์ได้รับการบูรณะครั้งหลังสุดในปี พ.ศ. 2545

เสนาสนะและโบราณวัตถุ
เจดีย์มีตำนานเล่าว่าผู้สร้างได้เก็บพระพุทธรูปเก่าที่ถูกไฟไหม้เมื่อครั้งไฟไหม้เมืองยศสุนทร ลักษณะของเจดีย์เป็นทรงจอมแหย่อมุมไม้สิบสอง ขนาดกว้างประมาณ 9 เมตร ยาวประมาณ 9 เมตร สูงประมาณ 12 เมตร ปรากฏหลักฐานการก่อสร้าง 2 สมัย สมัยแรกน่าจะเป็นเจดีย์ฐานสูงแต่บริเวณฐานชั้นล่างนี้ถูกก่อทับด้วยสมัยที่ 2 จึงไม่เห็นรูปทรงทางสถาปัตยกรรมส่วนนี้ได้ ส่วนชั้นถัดขึ้นไปก่ออิฐถือปูนย่อไม้สิบสองเช่นกัน มีขนาดกว้าง 3 เมตร ยาว 3 เมตร ชั้นบัวปากระฆัง ย่อมุมต่อขึ้นรับกับบัลลังก์ ส่วนยอดเป็นบัวกลุ่มเหลืออยู่ 7 ชั้นลดหลั่นกัน สมัยที่สองก่อพอกทับฐานปัจจุบันเหลือหลักฐานที่เป็นบัวคว่ำบัวหงาย 2 ชั้น อยู่เพียงเล็กน้อยทางด้านทิศเหนือ การทรุดตัวขององค์เจดีย์สมัยแรกเพราะแนวอิฐที่ก่อเพิ่มนั้นไปประสานกับองค์เดิม

พระประธานนามว่า หลวงพ่อใหญ่ หรือ หลวงพ่อสิงห์ฤทธิ์ปราบปวงมาร มีลักษณะแบบพื้นถิ่นอีสาน ประทับนั่งปางมารวิชัย ขัดสมาธิราบ พระเศียรใหญ่เมื่อเทียบกับพระวรกาย พระพักตร์กลม พระขนงโค้ง พระปรางอูม พระเนตรเปิด พระนาสิกโด่ง พระโอษฐ์หนา พระกรรณยาว ครองจีวรแบบห่มดอง สังฆาฏิเป็นแผ่นแบน ยาวจรดพระนาภีที่เจาะเป็นรูแต่งขอบให้เป็นดอกไม้ 

อุโบสถเป็นรูปแบบสถาปัตยกรรมรูปแบบศิลปะรัตนโกสินทร์ตอนต้น มีใบเสมาหินทรายปักอยู่โดยรอบ จำลักเป็นรูปกลีบบัวในวงกลมสองวง คั่นกลางด้วยจุดกลม ๆ โดยรอบ
# วัดทุ่งคา (จังหวัดนราธิวาส)
วัดทุ่งคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหาร อำเภอยี่งอ จังหวัดนราธิวาส มีที่ดินตั้งวัดเนื้อที่ 48 ไร่ 2 งาน 12 ตารางวา 

วัดทุ่งคาตั้งวัดเมื่อ พ.ศ. 2390	 คนโบราณเล่าต่อ ๆ กันมาว่า ราษฎรเดิมอพยพมาจากบ้านทุ่งคายาม จังหวัดปัตตานี เมื่อสร้างวัดขึ้นมาจึงเรียกว่า "วัดทุ่งคา" วัดได้รับพระราชทานวิสุงคามสีมาเมื่อ พ.ศ. 2484

อาคารเสนาสนะที่สำคัญ ได้แก่ กุฏิเจ้าอาวาสซึ่งสร้างมานานพร้อมกับการตั้งวัด กุฏิมีลักษณะสถาปัตยกรรมพื้นบ้านที่นิยมประดับด้วยลวดลายฉลุลายเถาว์ ด้านหน้ามีการเขียนลวดลายโบราณมากมาย ประกอบกับภาพจิตรกรรมฝาผนังเรื่องราวในพระพุทธศาสนา ภายในวัดมีพิพิธภัณฑ์พระครูพิพิธนวกรรมโกศล (ท่านขวัญ) เป็นแหล่งรวบรวมของโบราณวัตถุมีค่า ทางวัดยังไม่ได้เปิดเป็นสถานที่ท่องเที่ยวโดยตรง แต่มีชาวบ้านในละแวกใกล้เคียงมาชมได้ โดยขออนุญาตจากท่านเจ้าอาวาสวัดก่อน
# ประเทศจาเมกาในโอลิมปิกฤดูหนาว 2022
ประเทศจาเมกา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติจาเมกาเป็นตัวแทนประเทศจาเมกาในการส่งนักกีฬาเข้าร่วมแข่งขันทั้งหมดจำนวน 6 คน ใน 2 ชนิดกีฬา

 นักกีฬาที่เข้าร่วม 

กีฬาชายหญิงรวม   1 0 1   4 1 5 รวม  5 1 6

 สกีลงเขา 

ผลการแข่งขันดังนี้ :

นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับเบนจามิน อเล็กซานเดอร์Men's giant slalom

 บอบสเล 

ผลการแข่งขันดังนี้ By qualifying three sleds, Jamaica also earned five athlete quota spots (four men and one woman). This will mark the first time Jamaica has qualified in three events in bobsled. Jamaica's four-man bobsled qualified for their first games since Nagano 1998. :

นักกีฬารายการRun 1Run 2Run 3Run 4รวมเวลาอันดับเวลาอันดับเวลาอันดับเวลาอันดับเวลาอันดับชาน เวย์น สตีเฟนส์Two-manชาน เวย์น สตีเฟนส์Four-manจัสมีน เฟนเลเตอร์-วิคตอเรียนWomen's Monobob
* – หมายถึงผู้ขับเลื่อนแต่ละเลื่อน
# วัดชีธาราม
วัดชีธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าคอย ในตำบลไร่รถ อำเภอดอนเจดีย์ จังหวัดสุพรรณบุรี

วัดชีธาราม เดิมชื่อ วัดบ้านคอยใต้ ว่ากันว่าในบริเวณนี้ ชาวบ้านมีอาชีพปลูกสับปะรด ขณะที่ทัพของสมเด็จพระนเรศวรมหาราชได้มาตั้งทัพ ชาวบ้านได้ข่าวจึงนำสับปะรดไปถวายเป็นเสบียงอาหารให้กับทหาร คงหมายความว่าเป็นที่ตั้งทัพของสมเด็จพระนเรศวร คอยกำลังพลทหารที่ตามมาจากพระนครศรีอยุธยา มีการเติมคำว่า "ใต้" เพราะวัดชีธารามนี้อยู่ใกล้วัดโพธาราม ซึ่งตั้งอยู่ฝั่งแม่น้ำเดียวกัน ชาวบ้านเรียกวัดโพธารามว่า "วัดบ้านคอยเหนือ"อรุณ รัศมี. (2527). อนุสรณ์งานฉลองศาลาการเปรียญวัดชีธาราม. ม.ป.ท.: ม.ป.พ.

วัดชีธารามตั้งวัดเมื่อ พ.ศ. 2433 ผู้บริจาคที่ดินให้สร้างวัด คือ นายแจ๊ค นางเชย ผาสุข และนายกฐิน ได้รับพระราชทานวิสุงคามสีมาครั้งหลังเมื่อวันที่ 12 มีนาคม พ.ศ. 2508 เขตวิสุงคามสีมามีความกว้าง 40 เมตร ยาว 80 เมตร 

อาคารเสนาสนะที่สำคัญ ได้แก่ อุโบสถของวัดในปัจจุบันเป็นหลังที่ 3 อุโบสถหลังเก่าอยู่หน้าองค์เจดีย์ มีกำแพงเป็นรูปสี่เหลี่ยม มีใบเสมาคู่ (สัญลักษณ์ของวัดหลวง) มีกองอิฐหักพังรอบสี่เหลี่ยม ศาลาการเปรียญ สร้างเมื่อ พ.ศ. 2524 เป็นอาคารครึ่งตึกครึ่งไม้ หอสวดมนต์กว้าง 3.5 เมตร ยาว 13.5 เมตร สร้างเมื่อ พ.ศ. 2541 เป็นอาคารไม้ กุฏิสงฆ์ จำนวน 27 หลัง เป็นอาคารไม้

เป็นโบราณสถาน หมายเลขทะเบียน 0010180 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 11 ธันวาคม พ.ศ.2556ราชกิจจานุเบกษา, ประกาศกรมศิลปากร เรื่อง ขึ้นทะเบียนและกําหนดเขตที่ดินโบราณสถาน [โบราณสถานวัดชีธาราม จังหวัดสุพรรณบุรี], เล่ม 131, ตอนพิเศษ 21 ง, 29 มกราคม 2557, หน้า 11

 ลำดับเจ้าอาวาส 
ลำดับเจ้าอาวาสวัดชีธาราม อดีตถึงปัจจุบัน เท่าที่พบข้อมูลกรมการศาสนา กระทรวงศึกษาธิการ. (2545). ประวัติวัดทั่วราชอาณาจักร เล่ม 21. พิมพ์ครั้งที่ 1. กรุงเทพฯ: โรงพิมพ์การศาสนาพระเขมปัตถ์ สุทฺธิธมฺโม และพระนครินทร์ นรินฺโท. (2558). ประวัติวัดชีธาราม. ม.ป.ท.: ม.ป.พ.
+ลำดับรายนามเริ่มวาระสิ้นสุดวาระหมายเหตุ1ไม่ปรากฏชื่อพ.ศ. 2433พ.ศ. 24482พระอาจารย์พิณ ฟักอินทร์พ.ศ. 2448พ.ศ. 2472เจ้าอาวาส3พระครูยิ้ม สปญฺโญพ.ศ. 2472พ.ศ. 2517เจ้าอาวาส, มรณภาพ4ไม่ปรากฏชื่อพ.ศ. 2517พ.ศ. 2521รักษาการ5พระครูสุวรรณพุทธิสาร (ง้วน พุทฺธิสาโร)พ.ศ. 2521พ.ศ. 2534เจ้าอาวาส6พระอธิการสุทิน นรินฺโทพ.ศ. 2534พ.ศ. 2545เจ้าอาวาส7พระมหาบูรพา กนฺตสีโลพ.ศ. 2545พ.ศ. 2553เจ้าอาวาส8พระครูวิบูลเจติยานุรักษ์ (ประไพ ปุญฺญกาโม) ป.ธ.3พ.ศ. 2553พ.ศ. 2556รักษาการ9พระครูวิบูลกิจจานันท์ (อนันต์ อานนฺโท)พ.ศ. 2556 -เจ้าอาวาส, ปัจจุบัน
# วัดบ่อน้ำร้อน (จังหวัดยะลา)
วัดบ่อน้ำร้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา ปัจจุบันมีพระครูอดุลโรจนธรรม (สง่า) ดำรงตำแหน่งเจ้าอาวาส

วัดบ่อน้ำร้อนตั้งขึ้นในชื่อ สำนักสงฆ์บ่อน้ำร้อน เมื่อ พ.ศ 2535 ก่อสร้างโดยกำลังศรัทธาของประชาชน ต่อมานายเวียง พุทธิเนตร เป็นผู้ขออนุญาตให้สร้างวัด สำนักงาน
พระพุทธศาสนาแห่งชาติได้ประกาศตั้งเป็นวัดขึ้นในพระพุทธศาสนามีนามว่า "วัดบ่อน้ำร้อน" เมื่อวันที่ 25 ธันวาคม พ.ศ. 2555

วัดบ่อน้ำร้อนมีปูชนียวัตถุที่สำคัญ คือ รูปปั้นองค์ใหญ่ของหลวงพ่อทวดเหยียบน้ำทะเลจืด เป็นรูปปั้นหลวงปู่ทวดองค์ใหญ่ที่สุดในพื้นที่ 3 จังหวัดภาคใต้ มีพิธีบวงสรวง พิธีถวายฉัตร และประดิษฐาน เมื่อวันที่ 28 สิงหาคม พ.ศ. 2563
# ฟุตบอลชิงแชมป์สโมสรโลก 2021 นัดชิงชนะเลิศ
ฟุตบอลชิงแชมป์สโมสรโลก 2021 นัดชิงชนะเลิศ จะเป็นนัดชิงชนะเลิศของ ฟุตบอลชิงแชมป์สโมสรโลก 2021, ทัวร์นาเมนต์ฟุตบอลที่เป็นเจ้าภาพโดยสหรัฐอาหรับเอมิเรตส์. นี่จะเป็นนัดชิงชนะเลิศครั้งที่ 18 ของ ฟุตบอลชิงแชมป์สโมสรโลก, ฟีฟ่า-การแข่งขันที่จัดระหว่างแชมป์สโมสรจากแต่ละสมาพันธ์หกทวีป, เช่นเดียวกับเจ้าภาพลีกของแชมป์ลีก.

รอบชิงชนะเลิศจะเป็นการแข่งขันโดยสโมสรอังกฤษ เชลซี, ตัวแทน ยูฟ่า ในฐานะแชมป์ที่กำลังครองของ ยูฟ่าแชมเปียนส์ลีก, และสโมสรจากบราซิล ปัลเมย์รัส, ตัวแทน คอนเมบอล ในฐานะแชมป์ที่กำลังครองของ โกปาลีเบร์ตาโดเรส.

แมตช์นี้จะลงเล่นที่ สนามกีฬามุฮัมมัด บิน ซายิด ใน อาบูดาบี ในวันที่ 12 กุมภาพันธ์ ค.ศ. 2022. ทัวร์นาเมนต์นี้ตามกำหนดเดิมวางแพลนที่จะจัดขึ้นในช่วงปลายปี ค.ศ. 2021 ในประเทศญี่ปุ่น, แต่ย้ายไปเดือนกุมภาพันธ์ ค.ศ. 2022 ในสหรัฐอาหรับเอมิเรตส์ เนื่องจากผลกระทบของ การระบาดทั่วของโควิด-19.

เส้นทางสู่นัดชิงชนะเลิศ
 เชลซีทีม ปัลเมย์รัสคู่แข่งขันผลการแข่งขันฟุตบอลชิงแชมป์สโมสรโลก 2021คู่แข่งขันผลการแข่งขัน อัลฮิลาล1–0รอบรองชนะเลิศ อัลอะฮ์ลี2–0

แมตช์

รายละเอียด

 GK 16 เอดัวร์ แมนดีCB 4  แอนเตรแอส เครสเตินเซิน   CB 6  ชียากู ซิลวาCB 2  อันโทนีโอ รือดีเกอร์RM 28 เซซาร์ อัซปิลิกูเอตา (กัปตัน)CM 7  อึงโกโล ก็องเตCM 8  มาเตออ กอวาชิช   LM 20 แคลลัม ฮัดสัน-โอดอย   RF 19 เมสัน เมานต์   CF 9  โรเมลู ลูกากู   LF 29 ไค ฮาเวิทซ์  ผู้เล่นสำรอง:GK 1  เกปา อาร์ริซาบาลากาGK 13 มาร์คัส เบตติเนลลีDF 3  มาร์โกส อาลอนโซDF 14 เทรโวห์ ชาโลบาห์DF 31 มาล็อง ซาร์   MF 5  ฌอร์ฌีญูMF 17 ซาอุล   MF 18 รอสส์ บาร์กลีย์MF 22 ฮะกีม ซิยาช   MF 23 เคเนดีFW 10 คริสเตียน พูลิซิช   FW 11 ทีโม แวร์เนอร์   ผู้จัดการทีม: โทมัส ทุคเคิล300px GK 21 WevertonRB 2  Marcos Rocha   CB 15 Gustavo Gómez (กัปตัน)CB 13 Luan  LB 22 Joaquín PiquerezCM 28 DaniloCM 8  Zé Rafael   RW 7  Dudu   AM 23 Raphael Veiga   LW 14 Gustavo ScarpaCF 10 Rony   ผู้เล่นสำรอง:GK 31 MateusGK 42 Marcelo LombaDF 4  Benjamín KuscevicDF 6  JorgeDF 12 MaykeDF 26 MuriloMF 20 Eduard Atuesta    MF 30 Jailson   FW 11 Wesley    FW 16 Deyverson   FW 19 Breno LopesFW 29 Rafael Navarro   ผู้จัดการทีม: Abel Ferreira

ผู้เล่นยอดเยี่ยมประจำนัด:
อันโทนีโอ รือดีเกอร์ (เชลซี)

ผู้ช่วยผู้ตัดสิน:
Anton Shchetinin (ออสเตรเลีย)
Ashley Beecham (ออสเตรเลีย)
ผู้ตัดสินที่สี่:
Mustapha Ghorbal (แอลจีเรีย)
ผู้ช่วยผู้ตัดสินสำรอง:
Abdelhak Etchiali (แอลจีเรีย)
ผู้ช่วยผู้ตัดสินวิดีโอ:
Massimiliano Irrati (อิตาลี)
ผู้ช่วยผู้ตัดสินจากผู้ช่วยผู้ตัดสินวิดีโอ:
Nicolás Gallo (โคลอมเบีย)
Mokrane Gourari (แอลจีเรีย)
Ammar Al-Jeneibi (สหรัฐอาหรับเอมิเรตส์)ข้อมูลในการแข่งขัน
90 นาที
ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
ตัดสินด้วยการดวลลูกจุดโทษ เพื่อหาผู้ชนะ
รายชื่อผู้เล่นตัวสำรองมีได้สูงสุดถึง 12 คน
การเปลี่ยนตัวผู้เล่นมีจำนวนสูงสุดได้ถึง 5 คนในช่วง 90 นาที, แต่สามารถเปลี่ยนตัวผู้เล่นคนที่ 6 ได้ในช่วงต่อเวลาพิเศษ.
เปลี่ยนได้สูงสุด หนึ่ง การเปลี่ยนตัวที่มีผลกระทบ.

หมายเหตุ
# ฮิงาชิอิซุ
thumb|right|อาตางาวะอนเซ็งในเมืองฮิงาชิอิซุ

ฮิงาชิอิซุ  เป็นเมืองที่ตั้งอยู่ในอำเภอคาโมะ จังหวัดชิซูโอกะ ประเทศญี่ปุ่น ณ วันที่ 30 มิถุนายน 2019 เมืองนี้มีประชากรประมาณ 12,155 คน 6,264 ครัวเรือนHigashiizu Town official statistics  มีความหนาแน่นของประชากร 160 คนต่อตารางกิโลเมตร และมีพื้นที่ทั้งหมด 

 ภูมิศาสตร์ 
ฮิงาชิอิซุขนาบข้างด้วยเทือกเขาอามางิทางทิศตะวันตก และอ่าวซางามิ มหาสมุทรแปซิฟิก ทางทิศตะวันออก มีบ่อน้ำร้อนจำนวนมาก บริเวณนี้ได้รับความอบอุ่นจากกระแสน้ำอุ่นคูโรชิโอะ ทำให้มีภูมิอากาศแบบอบอุ่นชื้นภาคพื้นสมุทร โดยมีฤดูร้อนที่ร้อนชื้นและฤดูหนาวที่อากาศเย็นสบาย ส่วนหนึ่งของเมืองอยู่ในอาณาเขตของอุทยานแห่งชาติฟูจิ-ฮาโกเนะ-อิซุ

 เทศบาลข้างเคียง 
 อิโต
 อิซุ
 คาวาซุ

 ภูมิอากาศ 
เมืองนี้มีฤดูร้อนที่ร้อนและชื้น และฤดูหนาวที่ไม่ค่อยรุนแรง (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในฮิงาชิอิซุคือ 14.8 °C ปริมาณน้ำฝนโดยเฉลี่ยต่อปีอยู่ที่ 2,259 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 24.9 °C และต่ำสุดในเดือนมกราคมที่ประมาณ 5.6 °CHigashiizu climate data

 สถิติประชากร 
ตามข้อมูลสำมะโนประชากรของญี่ปุ่นHigashiizu population statistics ประชากรของเมืองฮิงาชิอิซุได้ลดลงอย่างช้า ๆ ในช่วง 40 ปีที่ผ่านมา

 ประวัติศาสตร์ 
ในยุคเอโดะ พื้นที่ทั้งหมดของแคว้นอิซุเป็นดินแดนที่อยู่ภายใต้การควบคุมโดยตรงของรัฐบาลโชกุนโทกูงาวะ พื้นที่ของเมืองฮิงาชิอิซุในสมัยนั้นประกอบด้วย 5 หมู่บ้าน ได้แก่ อินาโตริ นาราโมโตะ ชิราตะ คาตาเซะ และโอกาวะ ต่อมาเมื่อมีการก่อตั้งระบบเทศบาลในยุคเมจิในปี 1889 พื้นที่แห่งนี้ได้แบ่งเขตการปกครองใหม่เป็น 2 หมู่บ้าน ได้แก่ อินาโตริ และโจโต ขึ้นกับอำเภอคาโมะ หมู่บ้านอินาโตริได้รับการยกฐานะเป็นเมืองในเดือนธันวาคม 1920 เมืองฮิงาชิอิซุก่อตั้งขึ้นเมื่อวันที่ 3 พฤษภาคม 1959 โดยการควบรวมเมืองอินาโตริกับหมู่บ้านโจโต

 เศรษฐกิจ 
เศรษฐกิจที่สำคัญของฮิงาชิอิซุ คือ การท่องเที่ยว ซึ่งหลัก ๆ จะเป็นอุตสาหกรรมรีสอร์ตบ่อน้ำร้อนอนเซ็ง และการประมงเชิงพาณิชย์

 การศีกษา 
ฮิงาชิอิซุมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาประจำจังหวัดชิซูโอกะ

 การขนส่ง 
 รถไฟ 
 35px สายอิซุคีวโก
 สถานี:  –  –  –  – 

 ทางหลวง 
 

 สถานที่ท่องเที่ยว
# ดนตรีแทร็ป
ดนตรีแทร็ป  เป็นแนวเพลงย่อยของฮิปฮอปที่มีต้นกำเนิดมาจาก ภาคใต้ของสหรัฐ ในช่วงต้นยุค 2000https://www.masterclass.com/articles/trap-music-guide แนวเพลงได้ชื่อมาจากคำสแลงของแอตแลนตา "แทร็ป" บ้านที่ใช้เฉพาะขายยา ดนตรีแทร็ปใช้กลองสังเคราะห์เสียง และมีลักษณะรูปแบบไฮแฮตที่ซับซ้อน ปรับเสียงกลองใหญ่ ให้มีเสียงยาว (มีพื้นเพมาจาก โรแลนด์ ทีอาร์-808) และเนื้อเพลงที่เป็นโคลงสั้น ๆ ที่มักเน้นเรื่องการใช้ยาเสพติดและความรุนแรงในเมือง ใช้เครื่องดนตรีน้อย และเน้นเฉพาะกลองเล็ก และไฮแฮต สองหรือสามจังหวะ

ผู้บุกเบิกแนวเพลงนี้ได้แก่ โปรดิวเซอร์ เคอร์ติส แมนโทรนิก (Kurtis Mantronik) แมนนี เฟรช (Mannie Fresh) ชอว์ตี เรดด์ (Shawty Redd) เซย์โทเวน (Zaytoven) แฟตบอย (Fatboi) ดีเจสกรู (DJ Screw) และ ดีเจทูมป์ (DJ Toomp) พร้อมด้วยแร็ปเปอร์ ยัง จีซซี (Young Jeezy) กุชชี เมน (Gucci Mane) และ ที.ไอ. (ผู้สร้างคำนี้จากอัลบั้มปี 2003 Trap Muzik) อย่างไรก็ตาม ดนตรีแทร็ปสมัยใหม่ได้รับความนิยมจากโปรดิวเซอร์ เล็กซ์ ลูเกอร์ (Lex Luger) ที่สร้างอิทธิพลให้กับอัลบั้ม Flockaveli ของ วากา ฟล็อกกา เฟลม (Waka Flocka Flame) ในปี ค.ศ. 2010 และร่วมก่อตั้งทีมผลิตฮิปฮอป 808 Mafia
# วัดทับกระดาน
วัดทับกระดาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อสุพรรณ อำเภอสองพี่น้อง จังหวัดสุพรรณบุรี

วัดทับกระดานเริ่มตั้งเป็นสำนักสงฆ์เมื่อ พ.ศ. 2476 ที่ตั้งของสำนักสงฆ์เดิมอยู่ทางทางทิศใต้ของวัดทับกระดานปัจจุบัน ห่างจากวัดประมาณ 1 กิโลเมตร ครั้งนั้น ปู่บุญ ดอกไม้หอม และปูเสา โพธิ์คา ได้ดำเนินการขออนุญาต สร้างวัด เริ่มก่อสร้างเสนาสนะด้วยเสาไม้ นำไม้ไผ่ทำเครื่องบนใช้แฝกมุงหลังคาและสร้างศาลาด้วย เครื่องไม้มุงแฝกเช่นกัน เมื่อสร้างเสร็จจึงนิมนต์พระมาอยู่ คือ หลวงตาคง อาจารย์บุญ อาจารย์สม อาจารย์เปิ่น อาจารย์พลอย และอาจารย์ยอด จน พ.ศ. 2484 เกิดสงครามโลกครั้งที่สอง จึงประชุมกันย้ายที่ตั้งวัดโดยมีปูบุญ ดอกไม้หอม ปู่เสา โพธิ์คา ปู่แจ่ม เพชรป่านกัน ได้ร่วมกับชาวบ้านในละแวกนั้น ช่วยกันยกวัดและศาลาทั้งหลังซึ่งมุงด้วยแฝก

เมื่อ พ.ศ. 2487 ปู่บุญได้นิมนต์พระจาก คณะหมวด คือ หลวงพ่อแดง วัดทุ่งคอก ให้พระแหวว มาเป็นรักษาการรูปแรกของวัดทับกระดาน ต่อมา พ.ศ. 2489 พระครูสุธรรมรัตหรือหลวงพ่อบวช ตุลายโก ดำรงตำแหน่งเจ้าอาวาส และได้สร้างวัดให้มีความเจริญรุ่งเรืองมากขึ้น มีการสร้างอุโบสถ ผูกพัทธสีมาเมื่อ พ.ศ. 2517

วัดทับกระดานเป็นที่เก็บอัฐิของพุ่มพวง ดวงจันทร์ ทางวัดเก็บเสื้อผ้าข้าวของเครื่องใช้ในการร้องเพลง รวมทั้งรูปถ่ายจากข่าวหนังสือพิมพ์ไว้ในอุโบสถ บริเวณศาลาท่าน้ำมีรูปวาดของพุ่มพวง ดวงจันทร์ ที่มีคนนำมาให้เพื่อแก้บน ส่วนศาลาริมสระน้ำมีการสร้างหุ่นพุ่มพวง โดยทุก ๆ วันที่ 13 มิถุนายนของทุกปี ซึ่งเป็นวันครบรอบการเสียชีวิตของพุ่มพวง ดวงจันทร์ ทางวัดจะมีการจัดงานรำลึกถึงเธออยู่เรื่อยมานับตั้งแต่ พ.ศ. 2536 

 รายนามเจ้าอาวาส 
 พระครูสุธรรมรัตน์ (หลวงพ่อบวช ตุลายโก)
 พระอธิการประสงค์ คุณากโร
# วัดราษฎร์บูรณะ (จังหวัดสุพรรณบุรี)
วัดราษฎร์บูรณะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกฤษณา อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 9 ไร่ อาณาเขต ทิศใต้ จดที่ดินเอกชน ทิศตะวันออก จดที่ดินโรงเรียนวัดราษฎร์บูรณะ ทิศเหนือและทิศตะวันตก จดคลองสาธารณะ

วัดราษฎร์บูรณะตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อ พ.ศ. 2515 เขตวิสุงคามสีมา กว้าง 40 เมตร ยาว 80 เมตร ด้านการศึกษาทางวัดได้เปิดสอนพระปริยัติธรรมแผนกธรรม เมื่อ พ.ศ. 2543

อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 20 เมตร สร้างเมื่อ พ.ศ. 2500 เป็นอาคารไม้สัก ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2525 หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2539 ศาลามุข 3 หลัง และศาลาท่าน้ำทรงไทย 2 หลัง ปูชนียวัตถุที่สำคัญ ได้แก่ หลวงพ่อกลับ มีลักษณะเป็นพระพุทธรูปครึ่งองค์ (มีเฉพาะส่วนพระอุระถึงพระเศียร) 

รายนามเจ้าอาวาส
 พระอาจารย์ปลอด
 พระอาจารย์ชม
 พระอาจารย์เฮง
 พระอาจารย์หมึก
 พระอธิการไป๋ กลฺลญาโณ
 พระอธิการผิว ปญฺญาพโล
 พระอธิการโต อินทโชโต
 พระครูสมุห์จอม หิตกาโม
 พระครูสังฆรักษ์วิเชียร ขนฺติธมฺโม
 พระอธิการอาทิตยาภรณ์ อาทิตยาวราโภ
 พระอธิการสนอง กาญฺจโน
 พระอธิการสมบูรณ์ พฺรหมฺพนฺโธ
 พระอธิการสเมต สุเมโธ
# ออร์นิสสเวซิกา
ออร์นิสสเวซิกา (ชื่อวิทยาศาสตร์: Ornis Svecica) เป็นวารสารวิชาการสาขาวิทยาศาสตร์พิชญพิจารณ์ ซึ่งครอบคลุมทุกแง่มุมของปักษีวิทยา ที่ได้รับการก่อตั้งขึ้นใน ค.ศ. 1991 และเผยแพร่โดยสมาคมเบิร์ดไลฟ์สแวร์เย ซอเรน สเวนสัน (มหาวิทยาลัยลุนด์) เป็นบรรณาธิการบริหาร ค.ศ. 1991–2019 และสืบทอดต่อโดยโยนัส วัลเดนสตรอม (มหาวิทยาลัยลินเนียส) ใน ค.ศ. 2020 วารสารนี้ได้รับการตีพิมพ์เผยแพร่จนกระทั่ง ค.ศ. 2018 หลังจากนั้นก็เผยแพร่ทางออนไลน์เท่านั้น วารสารนี้แต่เดิมเน้นไปที่นกสวีเดนและปักษีวิทยาของประเทศสวีเดน แต่ไม่นานก็เปลี่ยนไปจัดการกับสัตว์ประจำถิ่นของนกในทวีปยุโรปเป็นหลัก แล้วขอบเขตทางภูมิศาสตร์ในปัจจุบันก็ครอบคลุมไปทั่วโลก บทความดังกล่าวได้รับการตีพิมพ์เป็นภาษาอังกฤษหรือสวีเดน โดยมีบทสรุปอย่างครอบคลุมในภาษาอื่น ๆ

วารสารได้รับการตีพิมพ์เป็นรายไตรมาสจนถึง ค.ศ. 2018 แต่ปัจจุบันได้มีการเผยแพร่วารสารออนไลน์อย่างต่อเนื่อง

 สาระสังเขปและดัชนี 
วารสารนี้มีบทคัดย่อและจัดทำดัชนีใน:

 บทคัดย่อการประมงและการเพาะเลี้ยงพืชและเลี้ยงสัตว์น้ำ
 บทคัดย่อทางชีวภาพ
 ฐานข้อมูลบทคัดย่อชีววิทยา
 จีโอเบส
 ฐานข้อมูลโปรเควสต์
 สโกปัส
 ระเบียนสัตววิทยา
# โควิดเป็นศูนย์
โควิดเป็นศูนย์  เป็นนโยบายด้านสาธารณสุขที่ใช้ในบางประเทศระหว่างการระบาดทั่วของโควิด-19Anna Llupià, Rodríguez-Giralt, Anna Fité, Lola Álamo, Laura de la Torre, Ana Redondo, Mar Callau and Caterina Guinovart (2020) What Is a Zero-COVID Strategy , Barcelona Institute for Global Health - COVID-19 & response strategy. "The strategy of control and maximum suppression (zero-COVID) has been implemented successfully in a number of countries. The objective of this strategy is to keep transmission of the virus as close to zero as possible and ultimately to eliminate it entirely from particular geographical
areas. The strategy aims to increase the capacity to identify and trace chains of transmission and to identify and manage outbreaks, while also integrating economic, psychological, social and healthcare support to guarantee the isolation of cases and contacts. This approach is also known as “Find, Test, Trace,
Isolate and Support” (FTTIS)" นโยบายนี้ซึ่งเป็นการ "ควบคุมและหยุดยั้งขั้นสูงสุด" ได้มีการใช้มาตรการทางสาธารณสุขต่าง ๆ เช่น การติดตามผู้สัมผัสใกล้ชิด การตรวจเชื้อในหมู่คนจำนวนมาก การปิดพรมแดน การล็อกดาวน์ และการใช้ซอฟต์แวร์ เพื่อที่จะหยุดยั้งการแพร่กระจายของโรคโควิด-19 ในทันทีที่ตรวจพบ โดยมีจุดมุ่งหมายเพื่อให้พื้นที่กลับมาปลอดโรค และกลับมาเริ่มกิจกรรมทางเศรษฐกิจและสังคมได้เป็นปกติ

นโยบายโควิดเป็นศูนย์ได้เคยมีการใช้ในระดับที่แตกต่างกันในหลายประเทศ เช่น ออสเตรเลีย แคนาดา จีนแผ่นดินใหญ่ ฮ่องกง นิวซีแลนด์ สิงคโปร์ สกอตแลนด์ เกาหลีใต้ ไต้หวัน ไทย ตองกา และเวียดนาม อย่างไรก็ตาม ในช่วงปลายปี พ.ศ. 2564 เนื่องจากการระบาดของสายพันธุ์เดลตาและสายพันธุ์โอมิครอนที่แพร่กระจายได้ง่ายขึ้น และการเข้าถึงวัคซีนโควิด-19 ทำให้หลายประเทศประกาศเลิกใช้นโยบายนี้ ปัจจุบัน จีนแผ่นดินใหญ่ ฮ่องกง ไต้หวัน ตองกา และออสเตรเลียตะวันตก ยังคงใช้นโยบายโควิดเป็นศูนย์อยู่

นโยบายนี้แตกต่างจากนโยบายลดการติดเชื้อ ซึ่งมีเป้าหมายเพื่อลดผลกระทบของเชื้อไวรัสต่อสังคม แต่ยังยอมรับให้มีการติดเชื้อในพื้นที่ได้ในระดับหนึ่งอยู่ ผู้สนับสนุนนโยบายโควิดเป็นศูนย์ให้เหตุผลถึงอัตราการเสียชีวิตที่ต่ำกว่า และการเติบโตทางเศรษฐกิจที่สูงกว่า ของประเทศที่ใช้นโยบายนี้ และอ้างว่านโยบายโควิดเป็นศูนย์สามารถทำให้ชีวิตกลับมาสู่สภาวะปกติได้เร็วขึ้น ส่วนผู้คัดค้านนโยบายนี้ให้เหตุผลว่า การจะกำจัดเชื้อโควิด-19 ซึ่งเป็นเชื้อทางเดินหายใจนั้น เป็นเรื่องที่เป็นไปไม่ได้พอ ๆ กับการพยายามจะกำจัดโรคหวัดหรือไข้หวัดใหญ่ มีการศึกษาพบว่า ในพื้นที่ที่มีการติดเชื้อสูงนั้น การจะทำให้การติดเชื้อกลายเป็นศูนย์ จะต้องใช้การล็อกดาวน์อย่างเข้มงวดนานถึง 3 เดือน
# เกมเจรจาท้ามรณะ
เกมเจรจาท้ามรณะ  เป็นภาพยนตร์เขย่าขวัญอาชญากรรมของเกาหลีใต้ปี พ.ศ. 2561 ที่กำกับโดย อี จ็อง-ซ็อก และนำแสดงโดย ซน เย-จิน และ ฮย็อน บิน ภาพยนตร์ออกฉายเมื่อวันที่ 19 กันยายน พ.ศ. 2561

 เนื้อเรื่อง 
ตำรวจนักเจรจาต่อรอง ฮา แช-ยุน (ซน เย-จิน) เผชิญหน้ากับ มิน แท-กู (ฮย็อน บิน) คนร้ายลักพาตัวผู้โหดเหี้ยมซึ่งลักพาตัวชาวเกาหลีสองคนในกรุงเทพ ฯ ประเทศไทย ตลอด 21 ชั่วโมง เธอพยายามบังคับให้เขาเปิดเผยแรงจูงใจของเขา

 นักแสดง 
 นักแสดงหลัก 
 ซน เย-จิน รับบทเป็น ฮา แช-ยุน
 ฮย็อน บิน รับบทเป็น มิน แท-กู

 นักแสดงสมทบ 
 คิม ซัง-โฮ รับบทเป็น อัน ฮย็อก-ซู
 จัง ย็อง-นัม รับบทเป็น หัวหน้าฮัน
 จัง กวัง รับบทเป็น ฮวัง ซู-ซุก
 ชเว บย็อง-โม รับบทเป็น เลขาคง
 อี จู-ย็อง รับบทเป็น อี ดา-บิน

 งานสร้าง 
การถ่ายทำเริ่มเมื่อวันที่ 17 มิถุนายน ค.ศ. 2017 ในเมือง พาจู จังหวัดคย็องกี

 ฉาย 
ภาพยนตร์ฉายรอบปฐมทัศน์ในเกาหลีใต้เมื่อวันที่ 19 กันยายน ค.ศ. 2018

ภายในเดือนกันยายน 2018 ภาพยนตร์เรื่องนี้ฉายไปกว่า 22 ประเทศ ออกฉายในอเมริกาเหนือเมื่อวันที่ 20 กันยายน ในสิงคโปร์ มาเลเซีย และบรูไนในวันที่ 4 ตุลาคม ในฮ่องกงและมาเก๊าในต้นเดือนตุลาคม ในเวียดนามและไต้หวันในวันที่ 19 ตุลาคม และในอินโดนีเซียเมื่อวันที่ 24 ตุลาคม ค.ศ. 2018

ภาพยนตร์เรื่องนี้เผยแพร่แบบ วีดิทัศน์ตามคำขอ หรือ Video On Demand และการ ดาวน์โหลดแบบดิจิทัล ตั้งแต่วันที่ 17 ตุลาคม ค.ศ. 2018

 กระแสตอบรับ 
ชิม ซุน-อา จาก สำนักข่าวยอนฮัป ยกย่องภาพยนตร์เรื่องนี้และเขียนว่า “ผู้กำกับอีสร้างพล็อตเรื่องที่น่าสนใจที่เต็มไปด้วยการหักมุม ให้ความบันเทิงแก่ผู้ชม การแสดงที่ยอดเยี่ยมจากซนและฮยอนบินช่วยปิดช่องโหว่บางอย่างในภาพยนตร์ ฮย็อน บิน ยังแสดงฝีมือเป็นวายร้ายเลือดเย็นได้อย่างน่าประทับใจ การแสดงและการถ่ายทำช่วยยกระดับคุณภาพของภาพยนตร์ โดยรวมแล้ว ภาพยนตร์เรื่องนี้มีความระทึกขวัญจับใจและเป็นการดูครั้งเดียวที่ยอดเยี่ยม"
# วัดบูรพาพิทยาราม (จังหวัดจันทบุรี)
วัดบูรพาพิทยาราม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลเขาวัว อำเภอท่าใหม่ จังหวัดจันทบุรี

วัดบูรพาพิทยารามตั้งวัดเมื่อ พ.ศ. 2368 ชาวบ้านนิยมเรียกว่า วัดใหม่หนองปรือ เหตุเพราะสภาพท้องที่เป็นที่ลุ่ม มีหนองน้ำใหญ่ปกคลุมด้วยต้นปรือมากมาย การสร้างวัดในระยะเริ่มแรกเมื่อประมาณ พ.ศ. 2359 ชาวบ้านและพระภิกษุสงฆ์ได้ช่วยกันก่อสร้างขึ้นมาและเสร็จสมบูรณ์เมื่อ พ.ศ. 2368 ต่อมา พ.ศ. 2370 มีการก่อสร้างเสนาสนะต่าง ๆ จนวัดมีความเจริญรุ่งเรืองและมีความสำคัญต่อชุมชนเป็นอย่างมาก เป็นแหล่งที่ให้การศึกษาแก่สงฆ์และเยาวชนอย่างกว้างขวาง มีโรงเรียนฝึกหัดครูตั้งอยู่ในวัด เป็นสถานพยาบาลหรือโรงพยาบาลย่อย ๆ พระภิกษุที่มีความชำนาญในวิชาการแพทย์แผนโบราณติดต่อกันมาหลายรูป

ในสมัยพระพิศาลธรรมคุณ เป็นเจ้าอาวาสดำรงตำแหน่งเจ้าคณะอำเภอท่าใหม่ ได้ดำเนินก่อสร้างอุโบสถขึ้นใหม่แทนหลังเดิมที่ชำรุดทรุดโทรม วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 วัดได้รับโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดสามัญเมื่อ 31 สิงหาคม พ.ศ. 2522